**Қўшработ тумани ҳокими Х.Оқбутаевнинг Наврўз умумхалқ байрами муносабати билан туман аҳлига**

**БАЙРАМ ТАБРИГИ**

**Ассалому алайкум, қадрли дўстлар!**

**Азиз тадбир иштирокчилари!**

Кўклам нафа­си кўнгилларимизда беғубор ҳис-туйғу­лар уйғотаётган ушбу қутлуғ кунларда, бар­ча­миз тинч ва осойишта юртимизнинг яна бир қади­мий шодиёнаси - Наврўз умумхалқ байра­ми­ни кўтаринки кайфият, шоду хуррамлик билан кутиб олмоқдамиз.

Фурсатдан фойдаланиб, туманимиз аҳлини янгиланиш ва яшариш айёми, меҳр-оқибат, эзгулик, яратувчанлик ва гўзаллик рамзи, миллий қадриятларимиз тимсоли бўлган Наврўзи олам билан чин қалбимдан сами­мий муборакбод этаман.

Қадимий маданиятимиз, миллий қадриятларимизни тиклашга қаратилаётган доимий эътибор туфайли аждодларимиздан мерос урф-одатлар, халқ ўйинларининг Наврўз дастурига киритилиши бу байрамни янада гўзал сайилга айлантирмоқда.

Наврўз – азалий миллий қадриятлар тимсоли, меҳр-оқибат, саховат ва эзгулик рамзи ҳисобланади. Ушбу байрам халқимизнинг бағрикенглик, яхшилик, ҳамжиҳатлик каби олижаноб фазилатларини ўзида намоён этади.

Наврўз байрами арафасида туманимизнинг ҳар бир ҳудудида ободонлаштириш ва кўкаламзорлаштириш ишлари ташкил этилиб, ҳашар ўтказилиши анъана тусини олган. Бундай эзгу анъаналар эса халқимизни янада жипслаштириб, жамиятда тинчлик, тотувлик, бағрикенглик ва бунёдкорлик муҳитини тобора мустаҳкамлашга замин яратади.

Албатта, обод масканларга ҳар қанча байрамлар, тўйлар ярашади. Шу нуқтаи назардан туманимизда ҳам Наврўз айёмини қизғин ва муносиб кутиб олиш борасида кенг кўламли тадбирлар амалга оширилди.

Туманимизда ушбу улуғ айём муносабати билан 1000 дан ортиқ манзарали, 3000 та мевали дарахт кўчатлари ўтқазилди.

**Қадрли байрам қатнашчилари!**

Наврўз кунларида фақат яхшиликлар ҳақида гапирилади, Яратгандан қут-барака тилаб, ишга киришилади.

Бу йил ҳам ҳар йилгидан кам бўлмаган режалар белгиланиб, ишлар бошланган.

Наврўз қадимдан деҳқончилик мавсумининг бошланиши ҳам ҳисобланган. Ота-боболаримиз айни шу паллада эл-юрт дастурхони тўкин бўлсин, деган ниятда ерга барака уруғини сочганлар.

Айни пайтда туманимиз фермерлари томонидан 12 минг гектарга яқин майдонга ғалла экилиб, парваришланмоқда. Бу эса халқимиз ризқ-насибаси бутунлигининг амалий ифодасидир.

Наврўз байрами одамларни эзгуликка ундайдиган, табаррук заминни севишга, меҳнатни қадрлашга, кўклам мўъжизаларидан баҳра олишга ўргатадиган бетакрор байрам сифатида ҳам қадрли.

Табиатнинг бетимсол қудрати, она замин-нинг саховатини намоён этадиган Наврўз - барча юртдошларимиз учун энг севимли байрамга айланган. Чунки у тинчлик, омонлик, аҳиллик байрами ҳамдир.

**Қадрли дўстлар!**

Яна бир бор барчан­гизни янгиланиш ва яшариш айёми Наврўз байрами билан чин қалбимдан самимий табриклайман.

Шарқона янги йилимиз ҳар бир оила, ҳар бир хонадонга бахт ва қувонч олиб келсин!

Барча эзгу орзу-ниятларимиз амалга ошсин!

Жонажон Ўзбекисто­нимиз осмони ҳамиша мусаффо бўлсин!

Наврўзи олам барчамизга муборак бўлсин!